ddrg/super_eurlex huggingface dataset:
Oficiālais Vēstnesis L 150 , 06/06/2001 Lpp. 0037 - 0037



Komisijas Regula (EK) Nr. 1098/2001 (2001. gada 5. jūnijs), ar kuru groza Regulu (EEK) Nr. 3149/92, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Kopienā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 10. decembra Regulu (EEK) Nr. 3730/87, ar ko nosaka vispārīgos noteikumus pārtikas piegādei no intervences krājumiem izraudzītām organizācijām sadalei vistrūcīgākajām personām Kopienā [1], kas grozīta ar Regulu (EK) Nr. 2535/95, un jo īpaši tās 6. pantu, tā kā: (1) Saskaņā ar 3. pantu Komisijas Regulā (EEK) Nr. 3149/92 [2], kurā jaunākie grozījumi izdarīti ar Regulu (EK) Nr. 2760/1999, ikgadējo sadales plānu, kā noteikts šīs regulas 2. panta 1. punktā, ievieš no 1. oktobra līdz nākamā gada 30. septembrim. Ņemot vērā pieredzi un konkrētās sadales prasības tām personām, kuras no šī pasākuma gūst labumu, kā arī vistrūcīgākajām personām Kopienā, sadali labdarības organizācijām būtu jāļauj turpināt līdz ieviešanas gada 31. oktobrim. Tādējādi būs iespējams arī samazināt starpposmu starp abu secīgo plānu ieviešanu. (2) Šajā regulā paredzētie pasākumi saskan ar attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Regulas (EEK) Nr. 3149/92 3. panta 1. punktu aizstāj ar šādu punktu: "1. Plānu ievieš no 1. oktobra līdz nākamā gada 30. septembrim. Taču sadali labdarības organizācijām var turpināt līdz ieviešanas gada 31. oktobrim." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 5. jūnijā Komisijas vārdā — Komisijas loceklis Franz Fischler [1] OV L 352, 15.12.1987., 1. lpp. [2] OV L 260, 31.10.1995., 3. lpp. --------------------------------------------------
Oficiālais Vēstnesis L 271 , 12/10/2001 Lpp. 0005 - 0005



Padomes Regula (EK) Nr. 1987/2001 (2001. gada 8. oktobris), ar kuru groza Regulu (EK) Nr. 3072/95 par rīsu tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā: (1) Padomes 1995. gada 22. decembra Regulas (EK) Nr. 3072/95 par rīsu tirgus kopīgo organizāciju [4] 6. panta 3. punkta pēdējā daļā ir noteikts, ka kompensācijas izmaksā no 16. oktobra līdz 31. decembrim pēc attiecīgā tirdzniecības gada sākuma. (2) 8. panta 1. punktā Padomes 1999. gada 17. maija Regulā (EK) Nr. 1251/1999, ar kuru izveido atbalsta sistēmu dažu laukaugu audzētājiem [5], ir noteikts, ka maksājumus veic no 16. novembra līdz 31. janvārim. (3) 6. panta 10. punktā Padomes 1992. gada 27. novembra Regulā (EEK) Nr. 3508/92, ar kuru izveido integrētu pārvaldības un kontroles sistēmu konkrētām Kopienas atbalsta shēmām [6], ir paredzēts tikai viens no platības atkarīgā atbalsta pieteikums. (4) Regulas (EEK) Nr. 3508/92 7. pantā ir noteikts, ka integrētā kontroles sistēma aptver visus pieteikumus atbalsta saņemšanai. Lai vienkāršotu dalībvalstu maksājumu pārvaldību, ir jāsaskaņo no platības atkarīgā atbalsta maksājumu periodi, IR PIEŅĒMUSI ŠO REGULU. 1. pants Regulas (EK) Nr. 3072/95 6. panta 3. punkta pēdējā daļā datumus "16. oktobris" un "31. decembris" attiecīgi aizstāj ar datumiem "16. novembris" un "31. janvāris". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 1. janvāra. Regula uzliek saistības kopumā un ir tieši piemērojama visās dalībvalstīs. Luksemburgā, 2001. gada 8. oktobrī Padomes vārdā — priekšsēdētāja L. Onkelinx [1] OV C 213 E, 31.7.2001., 248. lpp. [2] Atzinums sniegts 2001. gada 2. oktobrī (Oficiālajā Vēstnesī vēl nav publicēts). [3] Atzinums sniegts 2001. gada 12. septembrī (Oficiālajā Vēstnesī vēl nav publicēts). [4] OV L 329, 30.12.1995., 18. lpp. Regulā jaunākie grozījumi izdarīti ar Regulu (EK) Nr. 1667/2000 (OV L 193, 29.7.2000., 3. lpp.). [5] OV L 160, 26.6.1999., 1. lpp. Regulā jaunākie grozījumi izdarīti ar Regulu (EK) Nr. 1672/2000 (OV L 193, 29.7.2000., 13. lpp.). [6] OV L 355, 5.12.1992., 1. lpp. Regulā jaunākie grozījumi izdarīti ar Regulu (EK) Nr. 1593/2000 (OV L 182, 21.7.2000., 11. lpp.). --------------------------------------------------
Oficiālais Vēstnesis L 081 , 21/03/2001 Lpp. 0020 - 0020



Komisijas Regula (EK) Nr. 544/2001 (2001. gada 20. marts), ar ko paredz noteikumus par to, kā piemērot Padomes Regulu (EK) Nr. 2200/96 attiecībā uz papildu finansiālu palīdzību darbībasfondiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2826/200 [2], un jo īpaši tās 48. pantu, tā kā: (1) Regulas (EK) Nr. 2200/96 15. panta 6. punktā noteikts, ka dalībvalstīm atļauts maksāt finansiālu palīdzību ražotāju organizācijām papildus darbības fondam. Dalībvalstis var lūgt Kopienai šo papildu palīdzību daļēji atlīdzināt. (2) Veids šī atbalsta finansēšanai, kā noteikts Regulas (EK) Nr. 2200/96 52. pantā, tika grozīts ar Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai un par dažu regulu grozīšanu un atcelšanu [3] no 2000. gada 1. janvāra. Turpmāk šis atbalsts uzskatāms par intervenci, lai stabilizētu lauksaimniecības tirgu tādā nozīmē, kā paredzēts 1. panta 2. punkta b) apakšpunktā Padomes 1999. gada 17. maija Regulā (EK) Nr. 1258/1999 par kopējās lauksaimniecības politikas finansēšanu [4]. (3) Ievērojot šos apstākļus, būtu jāparedz īpaši sīki izstrādāti noteikumi, lai finansēšanu pielāgotu jaunajiem apstākļiem. Jo īpaši būtu jānosaka Kopienas palīdzības apjoms, kas ir pieejams, salīdzinājumā ar to, kas iepriekš bija pieejams Kopienas atbalsta programmā. (4) Regulas (EK) Nr. 1257/1999 56. panta noteikumi tikuši piemēroti no 2000. gada 1. janvāra, tāpēc ir lietderīgi no minētās dienas piemērot šīs regulas noteikumus palīdzībai, ko maksā par ikgadējiem periodiem. (5) Šajā regulā paredzētie pasākumi saskan ar Svaigu augļu un dārzeņu nozares pārvaldības komitejas atzinumu, IR PIEŅĒMUSI ŠO REGULU. 1. pants Izdevumus, kas minēti Regulas (EK) Nr. 2200/96 15. panta 6. punkta otrajā daļā, finansē ELVGF Garantiju nodaļa 50 % apjomā no ražotāju organizācijai piešķirtās finansiālās palīdzības. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro palīdzībai, ko maksā par ikgadējiem periodiem, sākot no 2000. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 20. martā Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 328, 23.12.2000., 2. lpp. [3] OV L 160, 26.6.1999., 80. lpp. [4] OV L 160, 26.6.1999., 103. lpp. --------------------------------------------------
Oficiālais Vēstnesis L 170 , 29/06/2002 Lpp. 0007 - 0007



Padomes Regula (EK) Nr. 1146/2002 (2002. gada 25. jūnijs), ar kuru groza Regulu (EK) Nr. 3050/95, ar ko uz laiku atceļ kopējā muitas tarifa autonomos nodokļus vairākiem izstrādājumiem, kuri paredzēti lidaparātu būvei, apkopei un remontam EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 26. pantu, ņemot vērā Komisijas priekšlikumu, tā kā: (1) Ar Regulu (EK) Nr. 3050/95 [1] kopējā muitas tarifa nodokļi vairākiem izstrādājumiem, kas paredzēti lidaparātu būvei, apkopei un remontam, ir pilnīgi atcelti. Ievedmuitu šiem izstrādājumiem tomēr atceļ tikai tad, ja veic to īpašās izmantošanas kontroli saskaņā ar 1992. gada 12. oktobra Regulu (EEK) Nr. 2913/92, ar ko izveido Kopienas Muitas kodeksu [2] (turpmāk - "Muitas kodekss"), un 1993. gada 2. jūlija Komisijas Regulu (EEK) Nr. 2454/93, ar ko paredz noteikumus, lai īstenotu Padomes Regulu (EEK) Nr. 2913/92, ar kuru izveido Kopienas Muitas kodeksu [3], t.i., ja tos izmanto tikai lidaparātiem. (2) Līdzīga tarifu atcelšana savienojumā ar tādiem pašiem Muitas kodeksa īpašas izmantošanas noteikumiem ir ieviesta ar kombinētās nomenklatūras ievada noteikumu II iedaļas B punktu saistībā ar VVTT nolīgumu par lidaparātiem. Šo izstrādājumu īpaša izmantošana ir ne tikai civilo lidaparātu, bet arī lidotāju trenažieru, kas paredzēti civilām vajadzībām, būve, remonts, apkope, pārbūve vai pārveidošana. (3) Paturot prātā iepriekš minēto, ir ieteicams grozīt Regulu (EK) Nr. 3050/95, lai saskaņotu tās īpašas izmantošanas noteikumus ar kombinētās nomenklatūras noteikumiem un attiecinātu ar Regulu (EK) Nr. 3050/95 ieviesto autonomo tarifu atcelšanu arī uz lidotāju trenažieriem, kas paredzēti civilām vajadzībām. Šāds noteikumu paplašinājums vienkāršos arī uzņēmēju un muitas iestāžu veikto īpašas izmantošanas pārvaldību un kontroli. (4) Ņemot vērā šīs regulas saimniecisko nozīmīgumu, jāizmanto steidzamības princips, kas paredzēts Līgumam par Eiropas Savienību un Eiropas Kopienu dibināšanas līgumiem pievienotā Protokola par valstu parlamentu lomu Eiropas Savienībā I.3 punktā, IR PIEŅĒMUSI ŠO REGULU. 1. pants Regulas (EK) Nr. 3050/95 1. panta pirmo teikumu aizstāj ar šādu tekstu: "Kopējā muitas tarifa autonomos nodokļus pielikumā uzskaitītajiem izstrādājumiem pilnībā atceļ, ja minētie izstrādājumi ir paredzēti lidaparātu, kuru pašsvars pārsniedz 2000 kilogramus, un lidotāju trenažieru, kas paredzēti civilām vajadzībām, būvei, apkopei un remontam." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2002. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Luksemburgā, 2002. gada 25. jūnijā Padomes vārdā — priekšsēdētājs J. Matas I Palou [1] OV L 320, 30.12.1995., 1. lpp. [2] OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 (OV L 311, 12.12.2000., 17. lpp.). [3] OV L 253, 11.10.1993., 1. lpp. Regulā jaunākie grozījumi izdarīti ar Komisijas Regulu (EK) Nr. 444/2002 (OV L 68, 12.3.2002., 11. lpp.). --------------------------------------------------
Oficiālais Vēstnesis L 284 , 22/10/2002 Lpp. 0009 - 0010



Komisijas Regula (EK) Nr. 1877/2002 (2002. gada 21. oktobris), ar ko groza Regulu (EK) Nr. 1898/97, kurā ir izklāstīti noteikumi par to, kā cūkgaļas nozarē piemērot Padomes Regulā (EK) Nr. 1727/2000, (EK) Nr. 2290/2000, (EK) Nr. 2433/2000, (EK) Nr. 2434/2000, (EK) Nr. 2435/2000 un (EK) Nr. 2851/2000 paredzēto režīmu, kā arī atceļ Regulu (EEK) Nr. 2698/93 un (EK) Nr. 1590/94 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 29. jūlija Regulu (EK) Nr. 1 408/2000, ar ko nosaka Kopienas tarifu kvotu koncesijas dažiem lauksaimniecības produktiem un paredz dažu Eiropas Līgumā ar Ungāriju paredzēto lauksaimniecības koncesiju autonomu un pagaidu pielāgošanu [1], un jo īpaši tās 1. panta 3. punktu, tā kā: (1) Komisijas Regulā (EK) Nr. 1898/97 [2], kurā jaunākie grozījumi izdarīti ar Regulu (EK) Nr. 1006/2001 [3], ir izklāstīti noteikumi par to, kā cūkgaļas nozarē piemērot Eiropas līgumos paredzētos pasākumus. Tajā jāizdara grozījumi saskaņā ar noteikumiem par cūkgaļas produktiem Regulā (EK) Nr. 1408/2002, kas aizstāj Padomes Regulu (EK) Nr. 1727/2000 [4] un papildina to produktu sarakstu, uz kuriem attiecas minētā regula. (2) Šai regulai tāpat kā Regulai (EK) Nr. 1408/2002 jāstājas spēkā 2002. gada 1. jūlijā. (3) Šajā regulā paredzētie pasākumi ir saskaņā ar Cūkgaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1898/97 groza šādi: 1. Virsrakstu aizstāj ar šo: "Komisijas 1997. gada 29. septembra Regula (EK) Nr. 1898/97, kurā ir izklāstīti noteikumi par to, kā cūkgaļas nozarē piemērot Eiropas līgumos ar Bulgāriju, Čehiju, Slovākiju, Rumāniju, Poliju un Ungāriju paredzēto režīmu." . 2. Regulas I.A pielikumu aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2002. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 21. oktobrī Komisijas vārdā – Komisijas loceklis Franz Fischler [1] OV L 205, 2.8.2002., 9. lpp. [2] OV L 267, 30.9.1997., 58. lpp. [3] OV L 140, 24.5.2001., 13. lpp. [4] OV L 198, 4.8.2000., 6. lpp. -------------------------------------------------- PIELIKUMS " I PIELIKUMS A. UNGĀRIJAS IZCELSMES PRODUKTI Kārtas numurs | Grupas numurs | KN kods | Apraksts | Piemēroja- mais nodoklis | Ikgadējais daudzums no 1.7.2002. līdz 30.6.2003. (tonnās) | Ikgadējais pieaugums no 1.7.2003. (tonnās) | Īpaši noteikumi | 09.4705 | 1 | 1601009116010099 | Žāvētas vai citādas desas | nepiemēro | 10500 | 875 | | 09.4706 | 2 | 1602411016024210160249111602491316024915160249191602493016024950 | Citi izstrādājumi, konservēta mājas cūku gaļa | nepiemēro | 1080 | 90 | | 09.4704 | 3 | 02101111021012110210194002101951 | Sālīta mājas cūku gaļa, arī sālījumā | nepiemēro | 1200 | 100 | | 09.4708 | 4 | ex0203 | Svaiga, dzesināta vai saldēta mājas cūku gaļa | nepiemēro | 48000 | 4000 | | 09.4727 | H1 | 15010019 | Cūku tauki (arī kausēti), citi | nepiemēro | 2880 | 290 | | " --------------------------------------------------
Oficiālais Vēstnesis L 274 , 11/10/2002 Lpp. 0021 - 0021



Komisijas Regula (EK) Nr. 1802/2002 (2002. gada 10. oktobris), ar kuru labo Regulu (EK) Nr. 1282/2002, ar ko groza pielikumus Padomes Direktīvai 92/65/EEK, kurā noteiktas dzīvnieku veselības prasības par tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas Direktīvas 90/425/EEK A pielikuma 1. punktā minētajos īpašajos Kopienas noteikumos paredzētās dzīvnieku veselības prasības (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā [1], un kurā jaunākie grozījumi izdarīti ar Komisijas Regulu (EK) Nr. 1282/2002 [2], un jo īpaši tās 22. pantu, tā kā: (1) Regulu (EK) Nr. 1282/2002 pieņēma 2002. gada 15. jūlijā, lai grozītu Direktīvu 92/65/EEK. (2) Lai nodrošinātu, ka visām dalībvalstīm ir bijis pietiekams laiks, lai ieviestu grozītos noteikumus, būtu bijis jānosaka Regulas (EK) Nr. 1282/2002 piemērošanas datums. (3) Pieņemšanas procesā tomēr noteikums par tādu datumu netika pieņemts. (4) Tāpēc būtu attiecīgi jāgroza Regula (EK) Nr. 1282/2002. (5) Grozījumam jāstājas spēkā no dienas, kad stājas spēkā Regula (EK) Nr. 1282/2002. (6) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1282/2002 2. pantu papildina ar šādu otro daļu: "To piemēro no 2003. gada 1. marta." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2002. gada 5. augusta. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 10. oktobrī Komisijas vārdā — Komisijas loceklis David Byrne [1] OV L 268, 14.9.1992., 54. lpp. [2] OV L 187, 16.7.2002., 3. lpp. --------------------------------------------------
Oficiālais Vēstnesis L 024 , 26/01/2002 Lpp. 0016 - 0028



Komisijas Regula (EK) Nr. 143/2002 (2002. gada 24. janvāris), ar ko groza I pielikumu Padomes Regulai (EEK) Nr. 571/88 saistībā ar Kopienas lauku saimniecību struktūras apsekojumu organizēšanu 2003., 2005. un 2007. gadā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 29. februāra Regulu (EEK) Nr. 571/88 par Kopienas lauku saimniecību struktūras apsekojumu organizēšanu [1], kurā jaunākie grozījumi izdarīti ar Komisijas Lēmumu 98/377/EK [2], un jo īpaši tās 8. pantu, tā kā: (1) Nosakot apsekojuma rādītājus, būtu jāpieliek visas pūles, lai pēc iespējas mazāk apgrūtinātu apsekojuma respondentus. (2) Lai attīstītu un vadītu kopējo lauksaimniecības politiku, rādītāju saraksts būtu jāpārskata un jāpielāgo, ņemot vērā jaunās informācijas prasības. (3) Lai īstenotu jauno politisko mērķi panākt, lai kopējā lauksaimniecības politika būtu ilgtspējīga, ir vajadzīgs vairāk informācijas, īpaši attiecībā uz sarežģīto lauksaimniecības un vides mijiedarbību. (4) Lai varētu izmantot ilgākā laikā ģeogrāfiskā apgabalā savākto informāciju, tai ir jābūt vienlīdz kvalitatīvai neatkarīgi no tās avota. (5) Šajā regulā paredzētie pasākumi ir saskaņā ar atzinumu, ko sniegusi Lauksaimniecības statistikas pastāvīgā komiteja, kura izveidota ar Padomes Lēmumu 72/279/EEK [3], IR PIEŅĒMUSI ŠO REGULU. 1. pants Regulas (EEK) Nr. 571/88 I pielikumu aizstāj ar šīs regulas pielikumu. 2. pants Ja Komisija atļauj dalībvalstīm izmantot informāciju no avotiem, kas nav statistikas pārskati, saskaņā ar Regulas (EEK) Nr. 571/88 8. panta 2. punktu, šīs dalībvalstis veic vajadzīgos pasākumus, lai nodrošinātu to, ka šī informācija ir vismaz tikpat kvalitatīva, kā informācija no statistikas pārskatiem. 3. pants Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī. To piemēro Kopienas lauku saimniecību struktūras apsekojumiem 2003. līdz 2007. gadā. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 24. janvārī Komisijas vārdā — Komisijas loceklis Pedro Solbes Mira [1] OV L 56, 2.3.1988, 1. lpp. [2] OV L 168, 13.6.1998, 29. lpp. [3] OV L 179, 7.8.1972., 1. lpp. -------------------------------------------------- PIELIKUMS " I PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------
Official Journal L 293 , 29/10/2002 P. 0009 - 0010



KOMISIJAS REGULA (EK) Nr. 1921/2002 (2002. gada 28. oktobris), ar kuru groza Regulu (EEK) Nr. 3149/92, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Kopienā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 10. decembra Regulu (EEK) Nr. 3730/87, ar ko nosaka vispārīgos noteikumus pārtikas piegādei no intervences krājumiem izraudzītām organizācijām sadalei vistrūcīgākajām personām Kopienā1, kas grozīta ar Regulu (EK) Nr. 2535/952, un jo īpaši tās 6. pantu, tā kā: (1) 3. pants Komisijas Regulā (EEK) Nr. 3149/923, kurā jaunākie grozījumi izdarīti ar Regulu (EK) Nr. 1098/20014, paredz to, ka ikgadējo plānu pārtikas produktu sadalei vistrūcīgākajām personām ievieš no 1. oktobra līdz nākamā gada 30. septembrim. Lai nevainojami vadītu intervences krājumus, jāparedz, ka sadalāmos produktus izņem no intervences krājumiem ne vēlāk, kā līdz sadales gada 31. augustam. (2) Regulas (EEK) Nr. 3149/92 5. pants nosaka izņemto produktu uzskaites vērtību. Šis noteikums jāpielāgo, lai ņemtu vērā intervences režīma izmaiņas, kas ietekmē liellopu gaļas tirgus kopīgo organizāciju. (3) Regulas (EEK) Nr. 3149/92 8. pants ir jāatceļ, jo tas vairs netiek piemērots, kopš attiecīgās transporta izmaksas atlīdzina, pamatojoties uz faktiskajiem izdevumiem. (4) šajā regulā paredzētie pasākumi ir saskaņā ar attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Regulu (EEK) Nr. 3149/92 groza šādi. 1. Regulas 3. panta 1. punktam pievieno šādu otro daļu: "Produktus no intervences krājumiem izņem no 1. oktobra līdz nākamā gada 31. augustam.". 2. Regulas 5. pantu aizstāj ar šādu: "5. pants 1. Produktiem, kas ir pieejami no intervences saskaņā ar šo regulu, uzskaitei ELVGF Garantiju nodaļā, neraugoties uz Regulas (EEK) Nr. 1883/78*8. panta noteikumiem, uzskaites vērtība ir intervences cena, ko piemēro katra gada 1. oktobrī. Liellopu gaļai pieejamo produktu uzskaites vērtība ir intervences cena, ko piemēro 2002. gada 30. jūnijā. Šai cenai piemēro pielikumā norādītos koeficientus. Dalībvalstīs, kuras nav ieviesušas eiro, intervences produktu uzskaites vērtību konvertē valsts valūtā pēc 1. oktobrī piemērotā valūtas maiņas kursa. 2. Ja intervences produktus nosūta no vienas dalībvalsts uz otru, tad piegādātāja dalībvalsts reģistrē piegādāto produktu pārskatos ar nulli, un saņēmēja dalībvalsts to reģistrē kā ieņēmumu nosūtīšanas mēnesī, izmantojot cenu, ko aprēķina saskaņā ar 1. punktu. * OV L 216, 5.8.1978., 1. lpp.". 3. Ar šo atceļ 8. pantu. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no 2002. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 28. oktobrī Komisijas vārdā Komisijas loceklis Franz FISCHLER 1 OV L 352, 15.12.1987., 1. lpp. 2 OV L 260, 31.10.1995., 3. lpp. 3 OV L 313, 30.10.1992., 50. lpp. 4 OV L 150, 6.6.2001., 37. lpp.
Oficiālais Vēstnesis L 348 , 21/12/2002 Lpp. 0075 - 0077



Komisijas Regula (EK) Nr. 2301/2002 (2002. gada 20. decembris), ar ko paredz sīki izstrādātus noteikumus Padomes Direktīvas 1999/105/EK piemērošanai attiecībā uz nelielu sēklu daudzumu definēšanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 22. decembra Direktīvu 1999/105/EK par meža reproduktīvā materiāla tirdzniecību [1] un jo īpaši tās 14. panta 4. punktu, tā kā: (1) Saskaņā ar Direktīvu 1999/105/EK piegādātāja etiķetē vai dokumentā jāiekļauj informācija par dīgtspēju, kas izteikta procentos, un par reproduktīvā materiāla dīgtspējīgo sēklu skaitu. Tomēr šīs prasības neattiecas uz nelieliem sēklu daudzumiem. (2) Tādēļ jānosaka nelielu daudzumu robežvērtības. (3) Šajā regulā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO REGULU. 1. pants Direktīvas 1999/105/EK 14. pantā sēklu daudzums uzskatāms par nelielu, ja dažādām sugām tas nepārsniedz daudzumus, kas norādīti šīs regulas pielikumā. 2. pants Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. To piemēro no 2003. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 20. decembrī Komisijas vārdā — Komisijas loceklis David Byrne [1] OV L 11, 15.1.2000., 17. lpp. -------------------------------------------------- PIELIKUMS Nelieli daudzumi | daudzums (gramos) | SKUJKOKI Abies alba Mill. | 1200 | Abies cephalonica Loud. | 1800 | Abies grandis Lindl. | 500 | Abies pinsapo Boiss. | 1600 | Cedrus atlantica Carr. | 2000 | Cedrus libani A. Richard | 2000 | Larix decidua Mill. | 170 | Larix x eurolepis Henry | 160 | Larix kaempferi Carr. | 100 | Larix sibirica Ledeb. | 100 | Picea abies Karst. | 200 | Picea_sitchensis Carr. | 60 | Pinus brutia Ten. | 500 | Pinus canariensis C. Smith | 300 | Pinus cembra Linne | 7000 | Pinus contorta Loud. | 90 | Pinus halepensis Mill. | 500 | Pinus leucodermis Antoine | 600 | Pinus nigra Arnold | 500 | Pinus pinaster Ait. | 1200 | Pinus pinea L. | 10000 | Pinus radiata D. Don | 800 | Pinus sylvestris L. | 200 | Pseudotsuga menzielsi Franco | 300 | LAPU KOKI Acer platanoides L. | 3500 | Acer pseudoplatanus L. | 3000 | Alnus glutinosa Gaertn. | 40 | Alnus incana Moench. | 20 | Betula pendula Roth | 50 | Betula pubescens Ehrh. | 50 | Carpinus betulus L. | 2500 | Castanea sativa Mill. | 45000 | Fagus sylvatica L. | 6000 | Fraxinus angustifolia Vahl. | 2000 | Fraxinus excelsior L. | 2000 | Populus spp | 20 | Prunus avium L. | 4500 | Quercus cerris L. | 40000 | Quercus ilex L. | 40000 | Quercus petraea Liebl. | 40000 | Quercus pubescens Willd. | 40000 | Quercus robur L. | 40000 | Quercus rubra L. | 40000 | Quercus suber L. | 40000 | Robinia pseudoacacia L. | 500 | Tilia cordata Mill. | 900 | Tilia platyphyllos Scop. | 2500 | --------------------------------------------------